ຊູດານຈັບ ຊາວຕ່າງປະເທດ 3 ຄົນ ໃນເມືອງ Heglig
ຄົນ​ອັງກິດ​ ຄົນນໍ​ເວ​ ​ແລະ​ຄົນ​ອາ​ຟຣິກາ​ໃຕ້​ ​ຖືກ​ຈັບ​ກຸມ ​ແລະ​ຖືກ​ນໍາ​​ສົ່ງ​​ໂດຍ​ທາງເຮືອບິນ​ ໄປ​ຍັງເມືອງຫລວງຄາຕູມ ເພື່ອສອບປາກຄໍາ.
ລາຍງານຂ່າວຈາກຊູດານ ກ່າວວ່າ ເຈົ້າໜ້າທີ່ຊູດານໄດ້ທໍາການຈັບກຸມຊາວຕ່າງປະເທດ 3 ຄົນໃນເມືອງບໍ່ນໍ້າມັນ Heglig ທີ່ເປັນບັນຫາຂັດ ແຍ່ງກັນນັ້ນ ອົງການຂ່າວສານຝຣັ່ງ AFP ອ້າງຄໍາເວົ້າຂອງໂຄສົກກອງທັບທ່ານນຶ່ງ ທີ່ກ່າວວ່າ ຄົນອັງ ກິດຄົນນຶ່ງ ຄົນນໍເວຄົນນຶ່ງ ແລະຄົນອາຟຣິກາໃຕ້ຄົນ ນຶ່ງຖືກຈັບກຸມ ແລະຖືກນໍາສົ່ງໂດຍ ທາງເຮືອບິນໄປຍັງນະຄອນຫລວງ Khartoum ເພື່ອສອບປາກຄໍາ ໃນຕົ້ນສັບປະດານີ້ ກອງກໍາລັງຂອງປະເທດໃໝ່ຊູດານໃຕ້ ໄດ້ຖອນອອກໄປຈາກເມືອງ Heglig ທີ່ທັງສອງຝ່າຍຕ່າງອ້າງເອົາກໍາມະສິດນັ້ນ ຊູດານຖືກກ່າວຫາວ່າ ທໍາການຖິ້ມລະເບີດເພີ່ມທະວີຂຶ້ນໃນຊູດານໃຕ້ຊຶ່ງຄະນະນໍາພາໃນ ນະຄອນຫລວງ Juba ກ່າວວ່າ ເທົ່າກັນກັບເປັນການປະກາດສົງຄາມ ຊູດານແລະຊູດານໃຕ້ເຄີຍທໍາສົງຄາມກາງເມືອງກັນມາກ່ອນເປັນເວລາ 21 ປີ ຊຶ່ງໄດ້ເອົາ ຊີວິດປະຊາຊົນໄປຫຼາຍກວ່າ 2 ລ້ານຄົນ ສົງຄາມດັ່ງກ່າວໄດ້ສິ້ນສຸດລົງ ດ້ວຍການລົງນາມໃນຂໍ້ຕົກລົງສັນຕິພາບ ກັນໃນປີ 2005 ທີ່ຮວມທັງການລົງປະຊາມະຕິກ່ຽວກັບການປະກາດເອກະລາດຂອງຊູດານໃຕ້